سوزان تميم

سوزان تميم (23 سبتمبر 1977 - 28 يوليه 2008)، مغنية لبنانية اتعرفت بعد ما كسبت مسابقة استديو الفن سنة 1996. سوزان لقوها مقتولة فى شقتها فى دبى و اتهم بقتلها محسن السكرى ظابط امن دوله مصرى سابق  (اتحكم عليه  بسجن مؤبد و  تم اطلاق سراحع بعد كدا بعفو) و اتهم بالتحريض علا الجريمه راجل الاعمال المصرى هشام طلعت مصطفى (اتحكم عليه ب15 سنة سجن و تم اطلاق سراحه بعد كدا بعفو ).

 حياتها 
سوزان درست فى كلية صيدله بس مكملتش دراسه بعد ما اتقدمت فى برنامج ستوديو الفن سنة 1996 و كسبت. اتجوزت مره و اتطلقت و بعدين اتجوزت تانى مرة من منظم الحفلات اللبنانى عادل معتوق, و طلبت الطلاق منه و بسبب رفضه الطلاق و خلافات شخصيه انفصلت عنه و عاشت فى القاهرة, مصر. اتمنعت من الغنا او اى نشاط فنى فى مصر و اتمنعت القنوات الفضائيه من إذاعة اى اغانى ليها بعد ما جوزها عادل معتوق رفع عليها قضيه.

 البوماتها 
 البوم ساكن قلبى (2003)
 كمان سجلت اخر البوماتها مع شركةعالم الفن, و اتصورت ليها ڤيديو كليپ لاغنية يصعب عليا فى سويسرا.
ومسرحيه غاده الكامليا

 قتلها 
لقوها مقتولة يوم 28 يوليه 2008 فى شفتها فى دبى بعد ما ضربها القاتل بسكينه فى رقبتها و يوم 10 اغسطس نفا بوليس دبى الاخبار اللى نقلتها الجرانين و سايتات النت ان جثتها اتشوهت. تانى يوم اعلنو ان القاتل اتصور بكاميرات امن البرج اللى كانت سوزان ساكنه فيها فى منقطة مارينا فى دبى و ان القاتل اتقبض عليه فى بلد تانيه. فى نفس الوقت قبض البوليس فى مصر علا محسن السكرى ظابط امن دوله سابق فى لوكانده من اللوكاندات, اللى اعترف انه اخد مبلغ كبير من رجل اعمال كبير معروف عشان يقتلها (اتعرف بعدها انه هشام طلعت مصطفى). اتحالو للمحاكمة و اتحكم عليهم بالاعدام و بعد الطعن اللى قدموه يوم 28 سبتمبر 2010 اتخفف الحكم و بقا مؤبد للسكرى و 15 سنه لهشام طلعت مصطفى.

شوف كمان
مغنيات لبنانيات

 مصادر 

تصنيف:مواليد 1977
تصنيف:وفيات 2008
تصنيف:مغنيات لبنانيات
تصنيف:لبنانيين عاشو فى الامارات